Trid jew ma tridx tieħu grazzja ma' xi ħadd tfittex li tkun miegħu jew magħha u tiftaħ qalbek ukoll, u tibni fis-sod. Jiġri iżda illi kelma, mġiba, ħsieb, kumment jagħti xaqliba oħra tal-għamla tal-għaqda li jkun hemm u jispiċċa kollox. Tkun qattajt il-karti. F'ħajjitna jinqalgħu ntoppi; xkiel; dubju; se jheżżu, issa tista' tieħu għalik għax dritt għax ħadd ma jagħmillek bżieq fuq mnieħrek u tista' tara kif iddur magħhom. Fil-ħajja tiltaqa' ma' kollox. Ma tridx tħalli kollox jinfluwenzak, imma l-anqas ittajjar ħbiberija ta' tul ta' snin għax moħħok ma tħaddmux. Kien hemm bosta li qatgħu ħesrem bla ma xtaru u talbu parir. Illum qalbhom maqsuma; biex tibni ddum; biex tħott ma trid xejn. Ħbiberija hi bħal bizzilla, fiha x-xogħol, imma meta tħares lejha, tpaxxik bis-sbuħija u l-irqaqat.
Qattajt il-karti